Cuneiform Tablet TC 2 8
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma PUZUR₄-a-šùr-ma 7.5 GÚ AN.NA ku-nu-ku 1 me-at 80 {TÚG}ku-ta-nu 2.33333 ša kà-ṣa-ri-im 1 GÚ AN.NA qá-tim 9 ANŠE ṣa-lá-mu ù ú-nu-sú-nu mì-ma a-nim {d}UTU-ba-ni i-ra-de₈-a-kum 2.5 GÚ AN.NA ku-nu-ku 10 ku-ta-ni šu-IŠTAR i-ra-de₈ a-li KÙ.BABBAR 1 GÍN e-li-a-ni AN.NA ù TÚG.ḪI.A ša ta-da-nim a-na šu-IŠTAR dí-in-ma a-ṣé-er ša ki ku-a-tí šu-pur-ma i ša-ḫa-tí-šu li-zi-zu <big_gap>-am li-qé lá ú-šu-ru KÙ.BABBAR le-ru-ub-ma AN.NA ù TÚG.ḪI.A lu-uṣ-ú i wa-šu-ur ḫa-ra-nim lu-qú-tí a ku-lu-ma-a a-pá-qí-da-ma a-ta-bé-a-ma a-ta-lá-kam